SA UNNSKYLD: Labour-leder ­Jeremy Corbyn beklager å ha vært på samme møte som en Israel-­kritiker som i 2010 sammenlignet Israel med nazistene.
Labour-leder Jeremy Corbyn gikk i går ut med beklagelse for at han deltok på et møte i 2010 der Israels handlinger i Gaza ble sammenlignet med nazistene.
Labour har innført retningslinjer for å bekjempe antisemittisme i partiet, men mange mener de ikke har gått langt nok i å ta et oppgjør med holdningene. Antisemittanklagene har vært rettet mot folk opp og ned i partiet: I 2016 ble tidligere London-ordfører for Labour Ken Livingstone suspendert fra partiet etter å ha sagt at Adolf Hitler støttet sionisme.
– Personen som Corbyn beklaget uttalelsene til, var selv jødisk holocaust-overlever. Går Corbyn for langt i å unnskylde nå?
– Jeg tror situasjonen er forvirret nå. Folk på venstresida som vil demonstrere sine gode intensjoner, er usikre på hvordan de skal gjøre det. Det er åpenbart en forskjell på en antisemitt som sammenligner jøder med nazister for å provosere, og en holocaustoverlever som bør ha lov til å gjøre de sammenligninger han selv vil. Jeg synes ikke Corbyn bør unnskylde at han har vært på det møtet, sier Raine
Mange av påstandene om antisemittisme kommer fra folk i «Blair-fraksjonen» i Labour – høyrefløyen som er svært kritiske til Corbyns ledelse. Lengst har parlamentsmedlemmet Margaret Hodge gått: Hun kalte Corbyn selv en «rasist og antisemitt» etter at hun mente ledelsen i partiet hadde vært for treige med å gå i rette med den påståtte antisemittismen i partiet.
Raine viser til at avsløringene om Peter Willsman kom rett i forkant av valget til sentralstyret og at den dermed ble brukt for å fremme en anti-Corbyn-kandidat.
– Det de gjør er åpenbart kynisk, men det betyr ikke at det riktig å nekte for at det er et problem. Det spiller rett inn i hendene på høyresida.
Raine har selv jødisk bakgrunn og forteller at han har opplevd antisemittisme fra venstresida, men at det meste kommer fra høyre. Han mener det ikke bør være noe problem å unngå antisemittisk retorikk når man kritiserer Israel.
Han avviser også utsagn der man snakker om at israel-kritikk «går over styr» og blir antisemittisme.